**Személyes jelenlétet igénylő vizsga nem lesz.**

Beküldendő alkalmassági vizsga előtt

A jelentkezési szak és specializációjának megfelelően a tep.mtt@mte.eu (modern társastánc) és tep.neptanc@mte.eu (néptánc) címekre fényképes szakmai önéletrajzot és egy teljes alakos, szerkesztés nélküli fotót, valamint az MTE számlaszámára befizetett eljárási díj befizetéséről szóló bizonylat másolatát kell küldeni **2020. április 30-ig**.

Az MTE a felvételi eljárásában a jelentkező **alkalmasságáról 2020. június 10-én 17.00 és 19.00 óra között**, a jelentekező felvételei eljárásban megadott email címére küldött belépési kóddal megnyitható, online teszt kitöltése alapján dönt. Az alkalmasságról szóló döntést követően kell beküldeni a személyes jelenlétet helyettesítő, de a szakmai gyakorlat felmérésére alkalmas videofelvételeket a jelentkezőknek.

**Az alkalmasságról a jelentkező 2020. június 12-én 24:00 óráig a jelentkezéskor megadott e-mail címére kap értesítést.**

**Tudnivalók a feltöltendő gyakorlati vizsga előtt:**

2020. május 15-én 9.00 órától az MTE honlapján ([www.mte.eu](http://www.mte.eu)) „Felvételi 2020” menüpont alatt a gyakorlati vizsga táncaihoz a hanganyagok és eredetiségnyilatkozathoz nyomtatvány érhetők el.

Az elkészült felvételek URL címét (linkjét) a jelentkezőknek a jelentkezés szerinti szak és specializáció címére kell beküldeni **2020. június 15. 12:00 óráig.**

A felvételek elérhetőségét az adott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani az MTE részére. A feltöltött videokhoz az MTE-nek megküldött elérhetőséget **2020. augusztus 21. és 30.** között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**Beküldendő videóanyagok felvétele:**

Akamerát a felvételhez úgy kell beállítani, hogy egészalakos képet mutasson, a tánchoz igazodó optimális távolságból a lehetőségek szerint. Modern társastánc felvétele esetén a fektetett kamerabeállítás a javasolt.

1. A felvételt egy bemutatkozással kell kezdeni: név, életkor, jelenlegi iskola/egyesület mester/tanár/edző/néptáncmester neve, mely szakra és specializációra adja be a jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás szemléltetéséhez.

Ezt követően lehet megkezdeni a gyakorlatokat.

1. Valamennyi, felsorolt felvételt a kiírás sorrendjét megtartva, egy fájlba szerkesztve kell feltölteni és URL címét (linkjét) továbbítani a megadott email címre 12:00 óráig.

**A beküldendő felvételek specializációnként eltérnek.**

**Táncos és próbavezető BA néptánc specializáció (esti munkarend) alkalmassági és gyakorlati vizsgái**

Alkalmassági vizsga online teszt témája három témakörre terjed ki: a jelentkező speciális szakirányú felkészültségét kéri számon néprajzi alapismeretekből, népzenei alapismeretekből és táncfolklorisztikából.

Gyakorlati vizsgarészre felkészüléshez a jelentkezőnek az alábbi táncokat kell ismernie.

* széki sűrű tempó
* pontozó
* kalotaszegi legényes
* mezőségi sűrű legényes
* székely verbunk
* dús
* somogyi eszközös
* kalocsai mars
* szatmári lassú és friss csárdás

A gyakorlati vizsganapon 2020. június 15-én 9:00 órakor e-mailban megkapott feladatok szerinti 5 tánc (melyben technikai – kéz-láb függetlenítés, ritmus gyakorlat – is lesz) video feltöltése a honlapon elérhető zenékre. A megadott felületre a felvételeket a bemutatkozást követően, a kiírás sorrendjét megtartva, egy fájlba rögzítve kell feltölteni és és URL címét (linkjét), és a jelentkező által kitöltött eredetiségnyilatkozatot .pdf-ben továbbítani a megadott email címre 12:00 óráig.